# LASTA (Barnahus) -hankkeen ohjausryhmä

Aika: keskiviikko 27.3.2024 klo 13–15

Hybridikokous: SM; nh Aleksanteri (242, 2. krs) // Kirkkokatu 12, 00170, Helsinki

Kokouksessa: Sini Stolt, Rika Rajala, Miia Ståhlberg, Matleena Huittinen, Jari Keinänen, Marjo Malja, Susanna Hoikkala, Pauliina Sillfors, Daniil Korkunov, Pauliina Hiltunen, Eeva Nikkola, Viivi Mondolin, Tiina Civil, Hennaleena Simula, Anu Hertman, Rea Karanta, Jemina Kela, Eija Kellokoski-Kari, Ella Kinnunen, Suvi Iinatti ja Heini Leväinen, Anu Niemelä, Kirsi Keskinen, Jenny Koljonen, Julia Korkman, Essi Laitinen, Laura Matikka, Jannika Mattila, Miia Lehtinen, Marianne Mäenpää, Anna Niemi, Noora Aarnio, Merja Oksanen, Tom Pakkanen, Noora Pesonen, Johanna Pirinen, Marjaliisa Ruokolainen, Saara Asmundela, Tiina Kaitaniemi, Anniina Vesterinen, Tuija Tuorila, Sirkku Terävä, Risto Vakkilainen, Tiina Tenhunen, Aini Tolonen, Teresa Teppo, Liisa Järvilehto, Ilona Luoma, Tuulikki Lampenius, Tiina Simpson, Sini Vehkaoja, Elina Kiuru, Tiina Paananen, Katja Huuhtanen, Antti Alaräisänen, Arto Hietanen, Maria Sipilä ja Sanna Boman

**MUISTIO**

1. **Kokouksen avaus**

Puheenjohtaja Jari Keinänen STM:stä avasi kokouksen klo 13.02. Aluksi käytiin esittelykierros, koska ohjausryhmän jäsenet on osittain vaihtuneet uuden asettamispäätöksen myötä.

1. **Edellisen 28.11.2023 kokouksen muistio**

Rika Rajala ehdotti, että Miia Lehtinen kertoo poliisi-syyttäjäkierroksen annista tämän kokouksen kohdassa Muut asiat. Tämä oli mainittuna marraskuun kokouksen muistiossa.

1. **Lainvalmistelun eteneminen ja aikataulu**

Nk .serilain uudistamisen työ aloitetaan syksyllä 2024 STM:ssä sen myötä, kun lakimiesresurssia vapautuu. Jari Keinänen kertoi, että STM:ssä lainvalmistelua katsotaan ensin juristin kanssa ja hahmotellaan etenemistä tarkemmin. Oikeuspsykologian ja -psykiatrian yksiköihin voidaan laittaa ennakkokyselyä lain muutokseen liittyen mahdollisesti jo ennen kesää. Lainvalmistelussa mietitään mm. miten perusrahoitus ja hankerahoitus saadaan sovitettua yhteen sekä käydään läpi kansallisen koordinaation toiminta. Myös Avi-ohjetta käydään läpi, koska avien kokemuksia olisi hyvä saada lainvalmistelutyön tueksi.

Susanna Hoikkala STM:stä kertoi, että myös lastensuojelulainsäädännön uudistaminen on parhaillaan käynnissä, joten tähänkin liittyen saa esittää STM:n terveisiä. Tavoitteena on saada lähetettyä ehdotus syksyllä 2025 eduskunnalle.

1. **Barnahus-hankeen ajankohtaiset**

Diat nähtävillä [Tiimerissä](https://tila.tiimeri.fi/sites/vn-lasta_ohry/_layouts/15/start.aspx#/SitePages/Kotisivu.aspx).

* **Länsi-Suomen osalta kuulumiset kertoi Johanna Pirinen.**
* **Pohjois-Suomen** kuulumiset kertoi Anna Niemi.
* **Sisä-Suomen** kuulumiset kertoi Tiina Civil.
* **Etelä-Suomen** alueelta kuulumiset kertoivat Eeva Nikkola ja Viivi Mondolin.
* **Itä-Suomesta** Laura Matikka kertoi kuulumiset.

Käytiin yhteiskeskustelu alueiden tilanteesta.

Klo 14.21 puheenjohtaja Jari Keinänen joutui siirtymään toiseen kokoukseen. Puheenjohtajuutta jatkoi Marjo Malja.

THL:stä Sini Stolt kertoi ajankohtaiset kuulumiset.

Marjo Malja kertoi tavanneensa Strasbourgissa eri maiden ja Euroopan neuvoston henkilöitä. Slovakiassa ollaan perustamassa neljä uutta Barnahus-yksikköä ja ovat kiinnostuneita vierailemaan Suomessa eri yksiköissä. Tästä saattaa tulla yhteydenotto Suomeen. COE:n hankkeen jatkoksi on väläytetty mahdollisuutta follow up-hankkeelle. Sini Stolt kertoi, että esimerkiksi voisi olla tarpeen tutkia sitä, ollaanko kehitystyöllä saavutettu sitä mitä on haettu (vaikuttavuus) ja tämän vertailua eri Euroopan maissa.

Saara Asmundela kertoi ajankohtaiset Barnahus-hankkeessa poliisin näkökulmasta.

Miia Lehtinen kertoi, että poliisi-syyttäjäkoulutuksessa oli viime syksynä 11 eri koulutusta 10 eri paikkakunnalla, joihin osallistui noin 400 poliisia ja syyttäjää. Aiheina oli mm. LASTA-seula-mallin toteuttaminen alueilla, rajoittamispäätökset ja mm. rikosluvun 20 muutokset. Lehtinen lisäsi, että poliisin lapsiin kohdistuneet juttumäärät vaihtelevat eri alueilla, mm. Uudellamaalla määrät ovat todella suuret. Kierroksen antia ja tuloksia on esitelty poliisijohtaja Sanna Heikinheimolle Poliisihallituksesta 8.1.2024 ja hän piti niitä tärkeinä antaen kaiken tukensa tälle työlle.

1. **Seuraavat kokoukset vuodelle 2024:**

* 5.6.2024 klo 14–16,
* 26.8.2024 klo 14–16,
* 13.11.2024 klo 13–15

1. **Muut mahdolliset asiat**

Pauliina Sillfors OM:stä kertoi Euroopan ihmisoikeustuomioistuimeen tuodusta Liettuan tapauksesta [M.G. v. LITHUANIA (coe.int)](https://hudoc.echr.coe.int/eng#{%22itemid%22:[%22001-231083%22]}) koskeva syyte käsittelyyn. Tuomioistuimen mukaan tuomio lapseen kohdistuneesta raiskausrikoksesta oli ollut liian lievä ja lisäksi Liettuan kansalliset viranomaiset eivät olleet noudattaneet Euroopan kolmannen artiklan mukaisia säädöksiä.   
Marjo Malja lisäsi, että EU:n direktiivi lapsiin kohdistuvien rikosten osalta etenee. Tämä on tarpeen huomioida, kun käydään meidän lainvalmisteluasiaa läpi. U-kirjelmä on lähdössä eduskunnalle ja todennäköisesti vielä kestää vuosi ennen kuin asia etenee.

Marjo Malja tiedotti, että Daniilin avulla STM:ssä on katsottu, että Tiimeri-tilaan olisi kaikilla pääsy. Jos joillakin on ongelmia päästä tilaan, pyydämme ottamaan yhteyttä Daniil Korkunoviin (@gov.fi) tai Marjo Maljaan STM:ssä.

Saara Asmundela kertoi vielä Pauliina Sillforsin kertomaan jatkumona, että Pirkanmaan käräjäoikeus on juuri antanut ratkaisun, jonka mukaan lapsikuulustelu meni hyödyntämiskieltoon. Haastattelussa oli hyödynnetty NICHD-runkoa. Syytteen mukaan haastatellulle lapselle ei ollut kerrottu tarpeeksi läheiskriminointisuojasta. Tämä aiheuttaa varmasti vielä jatkotoimenpiteitä, ja pohdintaa että miten läheiskriminointisuojasta voidaan lapselle kertoa riittävästi, mutta ei johdatella.

Puheenjohtaja Marjo Malja iloitsi siitä, että hänen työparikseen seuraavaksi pariksi vuodeksi STM:n on saatu varmistettua Pauliina Hiltunen, joka on työskennellyt STM:ssä mm. valtionavustusten parissa.

1. **Kokouksen päättäminen**

Puheenjohtaja Marjo Malja päätti kokouksen kello 14.48.

Tiimeri-tila:

<https://tila.tiimeri.fi/sites/vn-lasta_ohry/_layouts/15/start.aspx#/SitePages/Kotisivu.aspx>

Liite:

Barnahus-hankesuunnitelma 2024–2025: [Barnahus-hankesuunnitelma 2024-2025 (thl.fi)](https://thl.fi/documents/10531/2851931/Hankesuunnitelma+Barnahus-hanke+2024-2025+%282%29.pdf/d10d8c58-10a2-e9b4-5260-6b9e552e50d8?t=1697032682274)